EU najveći trgovinski partner Srbije
Izvoz - pojedinično u Italiju ili Nemačku u 2010-toj godini bio je veći nego izvoz u Kinu, Rusiju, SAD i Tursku zajedno
Uz ocenu da javnost, kako i neki koji donose odluke nisu svesni obima pomoći koju EU pruža Srbiji, ambasador Nemačke u Beogradu Volfram Mas izjavio je danas da od Srbije zavisi da li želi da prihvati jasnu i definisanu ponudu koju joj je za članstvo dala Evropska unija i da li će uopšte da ide ka tom cilju. Na konferenciji za novinare povodom početka četvrte faze programa obnove daljinskog grejanja u Srbiji Mas je reagovao na nedavnu izjavu ministra za infrastrukturu u Vladi Srbije Milutina Mrkonjića da nije zadovoljan načinom na koji se EU odnosi prema Srbiji: Mrkonjić je, grleći Masa, uputio izvinjenje i objasnio da je izneo lično mišljenje i izrazio svoja osećanja na saznanje da Srbija nije dobila kandidaturu za članstvo u EU. On je naglasio i da je kao ministar infrastrukture veoma zahvalan EU što je u rekordnom roku od samo šest meseci odobrila Srbiji 1,5 milijardu evra za "Koridor 10". A na današnjem javnom slušanju u skupštini Srbije o evropskim integracijama, predsednica parlamenta Slavica Đukić Dejanović je podsetila da je veliki broj akata koji je usvojen bio sa takozvane evropske agende, a od avgusta 2010. godine svaki predlog zakona sadrži potvrdu usaglašenosti sa evropskim pravom, kaže Dejanović: " Šef Delegacije Evropske unije u Srbiji Vensan Dežer je poručio da su uslovi koje Srbija treba da ispuni da bi dobila status kandidata za članstvo u EU jasni i ostvarivi, a kako je dodala direktorka Kancelarije za evropske integracije Vlade Srbije Milica Delević važno je da se na neke od njih ne gleda samo u kontekstu sticanja statusa kandidata.